CELEX: 31978L1016
Language: el
Date: 1978-11-23 00:00:00
Title: Οδηγία 78/1016/ΕΟΚ του Συμβουλίου της 23ης Νοεμβρίου 1978 περί τροποποιήσεως της οδηγίας 76/135/ΕΟΚ «περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐας»

Avis juridique important

|

31978L1016

Οδηγία 78/1016/ΕΟΚ του Συμβουλίου της 23ης Νοεμβρίου 1978 περί τροποποιήσεως της οδηγίας 76/135/ΕΟΚ «περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐας»  

Επίσημη Εφημερίδα αριθ. L 349 της 13/12/1978 σ. 0031 - 0031 Φινλανδική ειδική έκδοση: Κεφάλαιο 7 τόμος 2 σ. 0104  Ελληνική ειδική έκδοση: Κεφάλαιο 07 τόμος 2 σ. 0090  Σουηδική ειδική έκδοση: Κεφάλαιο 7 τόμος 2 σ. 0104  Ισπανική ειδική έκδοση: Κεφάλαιο 07 τόμος 2 σ. 0134  Πορτογαλική ειδική έκδοση : Κεφάλαιο 07 τόμος 2 σ. 0134 

ΟΔΗΓΙΑ ΤΟΥ ΣΥΜΒΟΥΛΙΟΥ της 23ης Νοεμβρίου 1978 περί τροποποιήσεως της οδηγίας 76/135/ΕΟΚ "περί αμοιβαίας αναγνωρίσεως των πιστοποιητικών αξιοπλοΐας πλοίων εσωτερικής ναυσιπλοΐας"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής(1),  την γνώμη της Συνελεύσεως(2),  την γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 5 της οδηγίας 76/135/ΕΟΚ του Συμβουλίου της 20ής Ιανουαρίου 1976 περί αμοιβαίας αναγνωρίσεως των πιστοποιητικών αξιοπλοΐας που έχουν εκδοθεί για τα πλοία εσωτερικής ναυσιπλοΐας(4) προβλέπει ότι, όταν είναι δυνατόν και το αργότερο την 1η  Ιανουαρίου 1978, το Συμβούλιο, κατόπιν προτάσεως της Επιτροπής, εκδίδει τις κοινές διατάξεις σχετικά με τις τεχνικές προδιαγραφές που εφαρμόζονται στα πλοία της εσωτερικής ναυσιπλοΐας- ότι εξαιτίας του πολύπλοκου χαρακτήρα του θέματος η προθεσμία αυτή  δεν κατέστη δυνατόν να τηρηθεί- ότι υπό αυτές τις συνθήκες ενδείκνυται να προβλεφθεί ότι αυτές οι κοινές διατάξεις θα εκδοθούν πριν από την 1η Ιανουαρίου 1980- ότι το άρθρο 7 της εν λόγω οδηγίας θέτει ως όρο ότι ισχύει μέχρι την 31η Δεκεμβρίου 1978 και  ότι, σε περίπτωση ανάγκης, η ισχύς της δύναται να παραταθεί μέχρι την έναρξη πραγματικής ισχύος των διατάξεων που προβλέπονται στο άρθρο 5- ότι έχοντας υπόψη τους ανωτέρω επικαλούμενους λόγους, είναι απαραίτητο να αποφασίσει την εν λόγω παράταση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 76/135/ΕΟΚ τροποποιείται ως εξής:  1. Στο άρθρο 5, η ημερομηνία της 1ης Ιανουαρίου 1978 αντικαθίσταται από την ημερομηνία της 1ης Ιανουαρίου 1980.  2. Το άρθρο 7 αντικαθίσταται από το ακόλουθο κείμενο:  "Άρθρο 7 Η παρούσα οδηγία ισχύει μέχρι την έναρξη της ουσιαστικής ισχύος των διατάξεων που προβλέπονται στο άρθρο 5."  Άρθρο 2  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 23 Νοεμβρίου 1978.  Για το Συμβούλιο Ο Πρόεδρος K. GSCHEIDLE  (1) ΕΕ αριθ.Α 13 της 17. 1. 1978, σ. 4.  (2) ΕΕ αριθ. Α 108 της 8. 5. 1978, σ. 67.  (3) ΕΕ αριθ. Α 181 της 31. 7. 1978, σ. 29.  (4) ΕΕ αριθ. Ν 21 της 29. 1. 1976, σ. 10.